CELEX: 32021D2199
Language: sk
Date: 2021-12-13 00:00:00
Title: Vykonávacie rozhodnutie Rady (SZBP) 2021/2199 z 13. decembra 2021, ktorým sa vykonáva rozhodnutie 2013/255/SZBP o reštriktívnych opatreniach voči Sýrii

13.12.2021   
               
               
                  SK
               
               
                  Úradný vestník Európskej únie
               
               
                  LI 445/23
               
            
         VYKONÁVACIE ROZHODNUTIE RADY (SZBP) 2021/2199
         z 13. decembra 2021,
         ktorým sa vykonáva rozhodnutie 2013/255/SZBP o reštriktívnych opatreniach voči Sýrii
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1), a najmä na jeho článok 30 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. mája 2013 prijala rozhodnutie 2013/255/SZBP.
                  
               
                     (2)
                  
                  
                     Rada je naďalej hlboko znepokojená situáciou v Sýrii.
                  
               
                     (3)
                  
                  
                     Wagnerova skupina, súkromný vojenský subjekt bez právnej subjektivity pochádzajúci z Ruska, významne prispieva k vojnovému ťaženiu Baššára al-Asada v Sýrii, a to najmä výcvikom a riadením sýrskych síl a milícií spojených s režimom.
                  
               
                     (4)
                  
                  
                     Rada sa domnieva, že na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu 2013/255/SZBP by sa mali doplniť dve osoby zapojené do vojenských operácií Wagnerovej skupiny v Sýrii, ako aj tri spoločnosti, ktoré majú prospech zo sýrskeho režimu a podporujú ho.
                  
               
                     (5)
                  
                  
                     Rozhodnutie 2013/255/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu 2013/255/SZBP sa mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 13. decembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 147, 1.6.2013, s. 14.
      
      
         
            PRÍLOHA
            Príloha I k rozhodnutiu 2013/255/SZBP sa mení takto:
            
                        1.
                     
                     
                        Do zoznamu uvedeného v oddiele A (Osoby) sa dopĺňajú tieto záznamy:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „316.
                                 
                                 
                                    Andrey Nikolaevich TROSHEV
                                    (alias Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Funkcia(-e): plukovník vo výslužbe, zakladajúci člen a výkonný riaditeľ (náčelník štábu) Wagnerovej skupiny
                                    Hodnosť: plukovník vo výslužbe
                                    Volací znak: Siedoy
                                    Dátum narodenia: 5.4.1953
                                    Miesto narodenia: Leningrad, predtým ZSSR (v súčasnosti Ruská federácia)
                                    Štátna príslušnosť: ruská
                                    Príbuzní/spolupracovníci: Dimitrij Utkin (zakladateľ Wagnerovej skupiny); Andrej Bogatov (vedúci 4. útočnej a prieskumnej jednotky Wagnerovej skupiny), Alexandr Sergejevič Kuznecov (veliteľ 1. útočnej a prieskumnej jednotky Wagnerovej skupiny)
                                    Pohlavie: muž
                                 
                                 
                                    Výkonný riaditeľ (náčelník štábu) Wagnerovej skupiny, ktorá pôsobí v Sýrii a realizuje výcvik a riadenie sýrskych síl. Wagnerova skupina takisto podporuje Asadov režim a bojuje spolu s milíciami spojenými s režimom a sýrskou armádou.
                                    Andrej Trošev je priamo zapojený do vojenských operácií Wagnerovej skupiny v Sýrii. Pôsobil predovšetkým v oblasti Deir ez-Zor. Takto významne prispieva k vojenskému ťaženiu Baššára al-Asada, a preto podporuje sýrsky režim a má z neho prospech.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (alias Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Funkcia(-e): Vedúci 4. útočnej a prieskumnej jednotky Wagnerovej skupiny
                                    Volací znak: Brodiaga
                                    Identifikačné číslo v rámci Wagnerovej skupiny: M-1601
                                    Dátum narodenia: 14.6.1964
                                    Miesto narodenia: Stary Oskol, Belgorodská oblasť, predtým ZSSR (v súčasnosti Ruská federácia)
                                    Štátna príslušnosť: ruská
                                    Príbuzní/spolupracovníci: Dimitrij Utkin (zakladateľ Wagnerovej skupiny); Andrej Nikolajevič Trošev (zakladajúci člen a výkonný riaditeľ (náčelník štábu) Wagnerovej skupiny), Alexandr Sergejevič Kuznecov (veliteľ 1. útočnej a prieskumnej jednotky Wagnerovej skupiny)
                                    Pohlavie: muž
                                 
                                 
                                    Vedúci 4. útočnej a prieskumnej jednotky Wagnerovej skupiny, ktorá pôsobí v Sýrii a realizuje výcvik a riadenie sýrskych síl. Wagnerova skupina takisto podporuje Asadov režim a bojuje spolu s milíciami spojenými s režimom a sýrskou armádou.
                                    Andrej Bogatov velí operáciám Wagnerovej skupiny a priamo sa podieľa na vojenských operáciách Wagnerovej skupiny v Sýrii. Podieľal sa predovšetkým na bojoch v Palmýre. Takto významne prispieva k vojenskému ťaženiu Baššára al-Asada, a preto podporuje sýrsky režim a má z neho prospech.
                                 
                                 
                                    13.12.2021“
                                 
                              
                  
                        2.
                     
                     
                        Do zoznamu uvedeného v oddiele B (Subjekty) sa dopĺňajú tieto záznamy:
                        
                                     
                                 
                                 
                                    Názov
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Adresa: Ochakovskoye Shosse, Dom 28, Building 2, Local 3, Room 8, Moscow, 119530, Ruská federácia
                                    Dátum vytvorenia: 29.6.2015
                                 
                                 
                                    Spoločnosť Velada LLC je súkromná spoločnosť pôsobiaca v ropnom a plynárenskom odvetví v Sýrii.
                                    V decembri 2019 schválil sýrsky parlament zmluvu, ktorou sa spoločnosti Velada LLC udeľuje právo na ťažbu ropy a zemného plynu v Sýrii, a to aj na ropných poliach v oblastiach v severovýchodnej Sýrii kontrolovaných režimom a na plynovom poli na severe Damasku. Má teda zo sýrskeho režimu prospech alebo ho podporuje.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Adresa: Leninsky Prospekt, Dom 137, Building 1, Local 2, Room 5, Moscow, Ruská federácia
                                 
                                 
                                    Spoločnosť Mercury LLC je súkromná spoločnosť pôsobiaca v ropnom a plynárenskom odvetví v Sýrii.
                                    V decembri 2019 schválil sýrsky parlament zmluvu, ktorou sa spoločnosti Mercury LLC udeľuje právo na ťažbu ropy a zemného plynu v Sýrii, a to aj na ropných poliach v oblastiach v severovýchodnej Sýrii kontrolovaných režimom a na plynovom poli na severe Damasku. Má teda zo sýrskeho režimu prospech alebo ho podporuje.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Adresa: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Ruská federácia
                                    Pridružené subjekty: General Petroleum Corp.
                                 
                                 
                                    Spoločnosť Evro Polis LLC je súkromná spoločnosť prepojená Wagnerovou skupinou v Sýrii, ktorá pôsobí v ťažobnom, ropnom a plynárenskom priemysle v Sýrii.
                                    Spoločnosť Evro Polis LLC sa používa ako krycia spoločnosť Wagnerovej skupiny v Sýrii. Podpísala so sýrskym režimom prostredníctvom štátnej spoločnosti General Petroleum Corp. niekoľko zmlúv, na základe ktorých dostáva 25 % výnosov z ťažby ropy a zemného plynu na poliach, ktoré získala Wagnerova skupina. Má teda zo sýrskeho režimu prospech alebo ho podporuje.
                                 
                                 
                                    13.12.2021“